הקהילה הביסקסואלית

הקהילה הביסקסואלית כוללת בתוכה חברים מהקהילה הגאה אשר מזדהים כביסקסואלים, פאנסקסואלים, או נזילים מינית.<ref name="Richards"></ref><ref name="Thompson"></ref>

== הגדרה ==
[[דגל הגאווה הביסקסואלי, כפי שעוצב על ידי מייקל פייג' בשנת 1998]]
הקהילה הביסקסואלית כוללת בתוכה אנשים המזדהים כביסקסואלים, פאנסקסואלים/אומניסקסואלים, בירומנטיים, פוליסקסואלים, או נזילים מינית.<ref name="Richards" /><ref name="Thompson" /> אנשים ביסקסואלים, בשונה מחבריהם הלסביות וההומוסקסואלים, נוטים פחות להיות מחוץ לארון.<ref></ref> כתוצאה מכך, יש שונות רבה בקרב הקהילה הביסקסואלית לגבי רמת החשיבות של הביסקסואליות או הזהות הלהט"בית עבור תחושת העצמי שלהם.<ref name=":0"></ref> לאנשים ביסקסואלים עשויות להיות רשתות חברתית המרוכזות בעיקר בתוך קהילת הלהט"ב הרחבה; בין אם הם לוקחים חלק בתרבות הלהט"ב הרחבה יותר או לא, ביסקסואלים עשויים לקחת חלק בקהילות ביסקסואליות ספציפיות.<ref></ref>

קיימים אירועים וכנסים מיוחדים עבור הקהילה הביסקסואלית;<ref name="BiCon"></ref><ref name="Because"></ref> כמו כן גם כתבי עת כדוגמת Bi Women Quarterly ;<ref name="The Fence"></ref><ref name="Bi Women Boston"></ref> אתרים וארגונים כדוגמת BiNet USA והמרכז למשאבים ביסקסואלים;<ref name="Binet USA"></ref><ref name="Bi Resource Center"></ref> מגזינים כדוגמת Bi Community News ;<ref name="Bi Community News UK"></ref><ref name="The Fence" /><ref name="Bi Women Boston" /><ref name="Bi Magazine"></ref><ref name="BiSocial News"></ref><ref name="Bi Community Netherlands"></ref> קבוצות כתיבה;<ref name="Bi Writers"></ref> אתרי חדשות;<ref name="Bi Media"></ref> מנהיגים ופוליטיקאים כדוגמת רובין אוקס וקייטי היל;<ref>Maria, August 11, 2009.[http://bisocialnews.com/my-interview-with-new-yorks-openly-bisexual-assemblyman-micah-kellner Micah Kellner, New York's Openly Bisexual Assemblyman] ,BiSocial News.</ref> ועמותות לבריאות הנפש.<ref name="Bi Mental Health Group"></ref> קבוצות של ביסקסואלים החלו להיווצר בשנות ה-80 במספר ערים.<ref></ref>

קהילות אלו התאחדו עם הקהילות ההומוסקסואליות, הלסביות והטרנסג'נדריות לכדי קהילה גדולה יותר, וכך הגדילו את הנוכחות באירועי להט"ב שונים כגון מצעדי גאווה, צעדות ואספות לתמיכה בזכויות אזרחיות, כנסים, ואירועים כלל-ארציים אחרים שבהם האינטרסים של כלל הקהילות מצטלבים, כמו הצעדה לשוויון לאומי. לעיתים קרובות, בכנסים יש סמינרים נפרדים בנושאים ביסקוסאליים וטרנסג'נדריים, ובחלק ממצעדי הגאווה מוקדש חלק מיוחד גם לביסקסואלים.<ref name="Bipride LA"></ref><ref name="Bipride NYC"></ref>

23 בספטמבר הוא יום הנראות הביסקסואלי.<ref></ref> השבוע בו חל יום זה הוא שבוע המודעות הביסקסואלית .<ref></ref><ref></ref>

== אפליה ==

אנשים המגדירים עצמם כביסקסואלים יכולים לחוות בשל כך שנאה וחוסר אמון (ביפוביה), שיוך סטריאוטיפים והכחשה (מחיקה ביסקסואלית) מצד אנשים בעלי כל נטייה מינית שהיא. חלק מהאנשים אומרים שביסקסואלים פשוט אינם בטוחים ברגשותיהם או עוברים "שלב" והם עתידים או צריכים "להחליט" או "לגלות" לאיזה מין הם נמשכים.<ref>Michael Musto, April 7, 2009. [http://blogs.villagevoice.com/dailymusto/archives/2009/04/ever_meet_a_rea.php Ever Meet a Real Bisexual?] , The Village Voice.</ref><ref name="lesbianlife"></ref><ref name="AfterEllen"></ref> מצד שני, התמיכה, השייכות והנראות של הקהילה הביסקסואלית בתוך קהילת הלהט"ב גדלה.<ref name="Queers United"></ref><ref name="the task force"></ref><ref name="HRC"></ref><ref name="GLAAD"></ref><ref name="How Far Have We Come">Maria, September 24, 2009. [http://bisocialnetwork.com/how-far-have-we-come "How Far Have We Come?"], Bi Social Network</ref><ref name="Thirteen"></ref>

שורה של קבוצות עובדות ביחד ומתמקדות בסוגיות החשובות לקהילה הביסקסואלית כדוגמת ביפוביה, היכרויות, יציאה מהארון, ייצוג ביסקסואלי בחדשות ובבידור, ומחיקה ביסקסואלית. קבוצות אלו מזוהות כקוויריות ונמצאות בקשר הדוק גם עם הקהילות ההומוסקסואליות, הלסביות והטרנסג'נדריות, אך המוקד הראשי שלהם הוא הקהילה הביסקסואלית.<ref name="How Far Have We Come" /><ref>Adrienne Williams, September 23, 2009. [http://bisocialnetwork.com/bsn-celebrates-bisexual-day-move-into-activism Bi Social "Network Celebrates Bisexual Day: Moves into Activism"] , Bi Social Network</ref><ref name="Bi Social Network Calendar2"></ref> ישנה גם תנועה הנלחמת בביפוביה ומיתוסים על ביסקסואלים.<ref name="biphobia2"></ref><ref>Maria, May 7, 2009. [http://bisocialnetwork.com/bisexuls-hetero-privilege-myth Bisexuals, the Hetero-Privilege Myth] , Bi Social Network</ref>

== קמפיינים לשוויון וחגיגות גאווה ==
צעדה לשוויון לאומי, 2009.]]
הצעדה לשוויון לאומי (National Equality March) הייתה עצרת פוליטית ארצית שנערכה ב-11 באוקטובר 2009 מול הבית הלבן בוושינגטון די. סי. שבארצות הברית. ההפגנה קראה לעגן בחוק הפדרלי שוויון אזרחי והגנה מאפליה עבור הומואים, לסביות, ביסקסואלים וטרנסג'נדרים (להט"ב) בכל מדינות ארצות הברית ומחוזותיה. את הצעדה יזמו האקטיביסטים דייוויד מיקסנר וקליב ג'ונס, והיא אורגנה על ידי הארגונים Equality Across America ו-Courage Campaign . קיפ ויליאמס ורובין מק'גי היו שותפים בארגון הצעדה. היא הייתה ההפגנה הראשונה בנושא זכויות להט"ב בארצות הברית שנערכה בוושינגטון די. סי. מאז צעדת המילניום שנערכה בשנת 2000.

בהפגנה השתתפה נציגות ביסקסואלית, פאנסקסואלית וקווירית.<ref name="Bi Contingent"></ref> מספר קבוצות ביסקסואליות, פאנסקסואליות וקוויריות, ביניהן BiNet USA, New York Area Bisexual Network, DC Bi Women ו-BiMA DC, התכנסו וצעדו יחד כדי להפגין סולידריות ביסקסואלית, פאנסקסואלית וקווירית.<ref>Maria, October 15, 2009. [https://archive.today/20120707133228/http://bisocialnetwork.com/my-experience-at-the-national-equality-march "My Experience at the National Equality March"], Bi Social Network</ref> ארבעה נואמים בצעדה לשוויון לאומי היו ביסקסואלים: מייקל הפינגטון, ליידי גאגא, קלואי מישל נובל ופנלופה ויליאמס.

באוקטובר 2009, האקטיביסטית הלהט"בית אמי אנדרה<ref name="Amy Andre Binet"></ref> מונתה למנכ"לית ועדת מצעד הגאווה של סן פרנסיסקו , ובכך הייתה לאישה השחורה הביסקסואלית הראשונה בתפקיד זה.<ref>http://archive.oaklandlocal.com/article/sf-pride-40</ref><ref name="bisocialnetwork.com2">Adrienne Williams, October 19, 2009. [https://archive.today/20120711215215/http://bisocialnetwork.com/amy-andre-sf-pride/ Interview with Amy Andre: New Bisexual Executive Director of SF Pride], BiSocial Network.</ref>

== כנסים וועידות ==
קיימים כמה כנסים וועידות של ביסקסואלים, ביניהם הוועידה הביסקסואלית הבינלאומית, BiCon בבריטניה ו-BECAUSE בארצות הברית. כמה מהם ערכו ועידות מחקר על ביסקסואליות, ביניהם BiReCon בבריטניה, ו-EuroBiReCon ו-BiReConUSA בארצות הברית.

== ראו גם ==

* מחיקה ביסקסואלית

== לקריאה נוספת ==
=== כללי ===
* Bi Any Other Name: Bisexual People Speak Out מאת לוריין האצ'ינס ולני קאאהומנו, 
* Getting Bi: Voices of Bisexuals Around the World מאת רובין אוקס ושרה ראולי, 
* האופציה הביסקסואלית מאת פריץ קליין, 
* Bi America: Myths, Truths And Struggles Of An Invisible Community מאת ויליאם א. בורלסון, 
* Bisexuality in the United States: A Social Science Reader מאת פאולה ק. רודריגז רוסט, 
* Bisexuality: The Psychology and Politics of an Invisible Minority מאת בת' א. פיירשטיין, 
* Current Research on Bisexuality מאת רונלד ק. פוקס, 

=== מגזינים ===
* [https://web.archive.org/web/20110903161819/http://www.bimagazine.org/ Bi Magazine] (ארצות הברית)
* [http://www.bicommunitynews.co.uk/ Bi Community News] (בריטניה)
* [http://www.bisocialnetwork.com/ Bi Social Network] (ארצות הברית)
* [http://community.livejournal.com/lnbi_berichten Bi News Magazine] (הולנד)
* [http://arquivo.pt/wayback/20160518095000/http://www.thefence.ca/ The Fence] (קנדה)
* [http://biwomenboston.org/ Bi Women Boston] (ארצות הברית)
* [https://web.archive.org/web/20100516151154/http://www.raspberrymousse.net/ Raspberry Mousse] (ארצות הברית)

== קישורים חיצוניים ==

* [https://www.binetusa.org/ BiNet USA]
* [https://biresource.org/ המרכז למשאבים ביסקסואלים]

== הערות שוליים ==

קטגוריה:ביסקסואלים